./data/phi2331/phi020/phi2331.phi020.perseus-lat2.xml
David Magie
denique nunc demum intellego, neque Feliciones praetorianis cohortibus praeponi debuisse, neque Serapammoni quartam legionem credendam fuisse, et, ut omnia dinumerare mittam,multa non esse facienda quae feci; sed dis gratias, quod te insinuante, qui nihil vendis, didici eaquae inclusus scire non poteram, quid enim facerem, quod et mater nosvenderet et consilio cum Gaudiano et Reverendo et Montano habito vel laudaret aliquos vel vituperaret, et illorum consensu quasi testiumquod dixerat ad probaret? mi pater, verum audias velim: miser est imperator apud quem vera reticentur, qui cum ipse publice ambulare non possit, necesse est ut audiat et vel audita vel a plurimis roborata confirmet His epistulis intellectum est adulescentem socericonsiliis emendatum atque correctum  et Misithei quidem epistulam Graecam quidam fuisse dicunt, sedin hanc sententiam, tantum autem valuit eius gravitas et sanctimonia, ut ex obscurissimo praeter nobilitatem gestis etiam Gordianum clarum principem fecerit